=== Heloïse ===
Den unge engelske [[Religionsfilosofi|religionsfilosof]] Frederick Lamond rejser i 1870 til [[Berlin]] for dér at skrive en afhandling. Han er indadvendt, har kun få venner og tilbringer i stedet megen tid på kunstmuseer, sammen med malerier af bibelske personer. Nu rykker udbruddet af den [[Den fransk-preussiske krig|fransk-tyske krig]] nærmere, og Frederick, der håber på fransk sejr, begiver sig mod [[Frankrig]]. Han når dog kun til byen Saarburg ved grænsen til [[Luxembourg]], hvor han på gæstgivergården træffer franske flygtninge på vej hjem. Lidt efter ankommer en fornem fransk dame ved navn Heloïse med sin kammerjomfru. Heloïse er en smuk, ung og særdeles velklædt kvinde, som udstråler en ro og autoritet, som får de øvrige forskræmte flygtninge til at slappe af i hendes selskab. Frederick er betaget af hende, og drømmer i smug om hendes krop.{{sfn|Blixen|1942}}{{rp|78-81}}
Litteratur Kultur